cyanic-selkie/wikianc huggingface dataset:
Innhavet
Sagfjord IL driver lysløype og skitrekk ved Innhavet, og har også planer om å bygge ut skitrekket til et større alpinanlegg. Idrettslaget har også aktivitet innen fotball og andre ballidretter, barneidrett, ski og fjelltrim.
Clinton Anderson
Clinton Presba Anderson (1895–1975) var en amerikansk politiker. Han var medlem av Representantenes hus fra 1941 til 1945, USAs landbruksminister under president Harry S. Truman fra 1945 til 1948 og medlem av Senatet for delstaten New Mexico fra 1949 til 1973. Han tilhørte Det demokratiske parti.
Clinton Anderson var formann i Senatets romfartskomité fra 1963 til han trakk seg tilbake fra politikken i 1973, og han fikk stor innflytelse på USAs romfartsprogram under romkappløpet. Likevel sa han seg mest fornøyd med å ha vært en pådriver for utnyttelse av kjernekraftteknologi for fredelige formål.
Han ble født og vokste opp på prærien i Sør-Dakota. Han begynte som journalist, men fikk påvist tuberkulose da han vervet seg til militæret under den første verdenskrig. Han reiste til et tuberkulosesanatorium i Albuquerque i New Mexico, der han frisknet til. Han ble boende i Albuquerque og ble journalist og senere forretningsmann. Han var kritisk til republikanernes styre i delstaten og gikk senere inn i politikken for demokratene.
Anderson var president i Rotary International fra 1932 til 1933.
Han var svensk på farssiden av slekten.
Litia Naiqato
Litia Naiqato (født 25. mars 1987) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
Daniel Rugholm
Daniel Rugholm (født 29. august 1982 i Frederikshavn) er en dansk konservativ politiker.
Han vokste opp i en baptistfamilie i Tårs i Vendsyssel. Han gikk gymnaset i Hjørring. Han har vært salgs-, markeds- og kommunikasjonssjef i flere virksomheter i og utenfor Nordjylland.
Rugholm var medlem av Hjørring kommunestyre 2010–2017 og 1. viseborgermester 2014–2017. I 2010 ble han medlem av Folketinget for Nordjyllands storkrets, etter at Jakob Axel Nielsen ble fritatt fra vervet. Rugholm ble ikke gjenvalgt til Folketinget i 2011. I 2014 ble han på nytt medlem av Folketinget for Nordjyllands storkrets, idet Lene Espersen ble fritatt. Rugholm ble heller ikke gjenvalgt i 2015.
Han var sjefskonsulent i landbrukets interesseorganisasjon Langbrug & Fødevarer 2015–2017. Deretter ble han ansatt i Verdens matvareprogram i Roma.
Noralf
Hovedprodukter til bedriften er aluminiumfluorid med kalsiumsulfat (gips) som et biprodukt. Aluminiumfluorid er en viktig tilsatsfaktor i aluminiumsmelteverk for å redusere energiforbruket ved smelteverkene. Produsert gips har mindre verdi og er tidvis deponert i dypvannsdeponi, selv om målet er å selge så mye som mulig som tilsatsfaktor til selvnivellerende gulvmasse og gipsplateindustrien.
Produksjonsprosess
Aluminiumfluorid produseres ved å reagere innskipet CaF med lokalt produsert svovelsyre:
(Endoterm reaksjon)
(Anhydritt) er et biprodukt fra produksjonen.
Produsert HF gass reagerer deretter med aluminium oksid for å danne aluminiumfluorid:
(Eksoterm reaksjon)
Seman
I antikken var elven kjent som Apsus.
Deltaet ved utløpet i Adriaterhavet har flere ganger de siste århundrende blitt endret i en avstand på 25 kilometer på grunn av elvens aktive og dynamiske strømninger.
Erik Smith (produsent)
Erik Smith (født 25. mars 1931, død 4. mai 2004) var en tysk-født britisk plateprodusent, pianist og cembalist.
I løpet av hans lange musikalske karriere produserte han over 90 opera-innspillinger. Hans aller største verk er hans fullførte innspilling av helheten av Wolfgang Amadeus Mozart sine komposisjoner som ble gjort helt ferdig og gitt ut i 1991. Disse verkene inkluderer blant annet mange tidligere og uhørte fragmenter som ikke var blitt gjort offentlig kjent på Mozarts tid.
Han ble født i Rostock, Tyskland, som sønn av den tyske dirigenten Hans Schmidt-Isserstedt. Hans jødiske mor tok ham med fra Tyskland i 1936, sammen med broren hans. De ble oppdratt i England. Han fikk sin høyere utdanning ved Corpus Christi College, Cambridge. Gjennom sitt vennskap med den amerikanske pianisten Julius Katchen, sluttet han seg til Decca-selskapet som plateprodusent, som også spilte inn flere arbeider med kjente musikere som for eksempel John Culshaw og Gordon Parry.
Merewai Cumu
Merewai Cumu (født 31. august 1997) er en fijiansk rugbyspiller.
Erik Smith (produsent)
I 1958 produserte han den første innspillingen av Peter Grimes, som var dirigert for komponisten Benjamin Britten. Han produserte også den første innspillingen av Mozarts opera La Clemenza di Tito, med dirigenten István Kertész. Han dannet London Wind Soloists og Wien Mozart Ensemble for å registrere den komplette musikken av Mozart. Mange av disse var premiere innspillinger. Han vant en Grammy Awards i 1971, 1973, 1976 og igjen så sent som i 2003. Erik Smith døde den 4. mai 2004, og han etterlot seg da sin kone Priscilla og deres to døtre, Miranda og Susanna.
Merewai Cumu
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
Håkvik skole
Håkvik skole, eller Håkvik barneskole, er en barneskole i Håkvik i Narvik kommune i Nordland. Skolen har 164 elever (2013-14) hvorav 45 elever benytter skolefritidsordningen. Rektor er Heidi Olsen Sværd (per 2016).
Beisfjord skole
Beisfjord skole, eller Beisfjord barneskole, er en barneskole i Beisfjord i Narvik kommune i Nordland. Skolen har 101 elever (2018-19), og rektor er Heidi Liljebakk (per 2018).
Skolen ble oppført med seks klasserom i 1974. I 1984 ble det bygd på en gymsal og i 1997 en personalavdeling. Etter at det ble vedtatt ny skolestruktur for Narvik i 2012, ble ungdomsstrinnene ved Beisfjord skole nedlagt.
Zabid
Zabid eller Zebid (arabisk: ‏زبيد‎, Zabīd) er en by i vestre Jemen. Byen har navn fra sin første guvernør. Den er en av Jemens eldste byer. Byen har om lag 23.000 innbyggere.
Etter Bayt al-Faqīh er den største byen i Tihama. Den ligger sentralt på et sletteland med mye jordbruk, ca 100 kilometer sørøst for havnebyen al-Hudaida.
I 1982 ble Zabid oppført på UNESCOs verdensarvliste. Den store moskéen har en fremskutt plass i byen. .
Historie
Langs den nærliggende wadi av samme navn ble det dyrket bomull og indigo, noe som bragte med seg en livlig handel med tekstiler. Høyvannet i elven førte til avleiringer som etter litt bearbeidelse kunne benyttes til bygging av teglsteinsbygninger.
Zabid var Jemens hovedstad fra 1200-tallet til 1400-tallet og et sentrum for den arabisk-muslimske verden mest for sitt universitet og dets sentrum for islamsk utdannelse. Zabid var også hovedstad under Ziyadidedynastiet fra 819 til 1018, og under Najahidedynastiet fra 1022 til 1158. I dag er byen av mindre betydning hva gjelder utdannelse og økonomi.
I 1763 besøkte den tyske forskningsreisende Carsten Niebuhr byen.
Parforsejaktlandskapet på Nord-Sjælland
Parforsejaktlandskapet på Nord-Sjælland omfatter jaktområdene Store Dyrehave og Gribskov, samt jaktområdet tilhørende Jægersborg Hegn/Jægersborg Dyrehave på Sjælland. Landskapet ble i 2015 oppført på UNESCOs liste over verdensarven.
Bakgrunn
Parforsejakten ble innført til Danmark av Christian V på slutten av 1600-tallet. Inspirasjonen hadde han fått etter en reise til Frankrike hvor han hadde besøkt Ludvig XIV av Frankrike og deltatt i hans parforsejakter. Dette var en jaktform hvor jegere til hest og med hunder forfulgte en kronhjort til den var utmattet og ikke lenger i stand til å løpe. Deretter holdt hundene hjorten fast og den fornemste jaktdeltageren drepte byttet med et sverd eller spyd.
Christian V omdannet flere av skogsområdene på Nord-Sjælland til parforsejaktlandskaper etter fransk mønster.
I områdene som ble brukt til parforsejakt er veiene anlagt i stjerneform, slik at jegerne kunne stå i veikryssene og lettere overskue hundenes jakt på viltet. Det er rester etter slike anlegg i Hareskoven ved Farum, i Geels Skov ved Holte, i Store Dyrehave ved Hillerød og i den sydlige del av Gribskov.
Det best bevarte anlegget er Eremitagesletten i Jægersborg Dyrehave hvor Eremitageslottet ligger i det sentrale veikrysset. Den siste parforejakten på Eremitagesletten fant sted i 1770.
Området har et totalt areal på 4,543 hektar og omfatter: Gribskov med Fredensborg slott, Store Dyrehave med Frederiksborg slott, Geels Skov, Hareskoven, Jægersborg Hegn og Jægersborg Dyrehave med Eremitageslottet.
Skærsø
Skærsø var et gods og et stamhus i Danmark. Herregården Skærsø ble kjøpt av Hans Benzon (1650–1704), som var stamfar til «3. adelige linje av 1679» av Benzon-slekten. Christian Benzon opprettet stamhuset i 1722. Han døde barnløs i 1730, og Sophie Amalia Benzon (gift med Andreas Rosenpalm) tiltrådte stamhuset. Hun gav i 1754 avkall på stamhuset til fordel for sine fetre Christian Ulrich von Nissen (1691–1756) og Christian Siegfried von Nissen (1690–1763). Det var i opprettelsesbrevet bestemt at dersom personer utenfor Benzonfamilien tiltrådte stamhuset, skulle de ta det benzonske navn og våpen etter å ha fått kongelig patent på dette, og Christian Ulrich og Christian Siegfried tok dermed navnet von Nissen-Benzon. Christian Ulrich var barnløs og Christian Siegfried hadde to døtre. Stamhuset fulgte derfor Christian Siegfrieds eldste datter Christine Sophie von Nissen-Benzon (1734–1772), gift med oberst Jacob Ludvig de Vauvert (1727–1809), som tok navnet de Vauvert-Benzon for å bli stamherre til sin frues gods. Deres datter Frederikke Christiane de Vauvert‑Benzon var gift med rittmester Henrik Fischer (1734–1794), og deres sønn major og stamhusbesitter Jacob Ludvig Fischer (1776–1833) ble opptatt i den danske adelstanden med navnet von Fischer‑Benzon i 1805.
Purke (bakverk)
Ei purke er et bakverk med lokal tilhørighet til Halden-distriktet. Purka er et søtet flatt hvetebrød med hull i midten, på samme måten som svenske brød og knekkebrød. I Halden har purker blitt bakt i minst 80 år, og ideen kan ha kommet med svenske arbeidere, som i mange årtier hadde arbeidet i Norge, i steinbrudd og steinhuggerier, og i sagbruk og industrier i Halden og Tistedal.
Opprinnelig var purka en grovere gjærbakst, det var både sammalt hvete og rugmel i deigen, og en liten porsjon sirup. Ei purke var vanligvis stor nok til å utgjøre et brødmåltid alene, etterhvert har dagens purker blitt mindre, og med mindre grovt mel. Til gjengjeld har noen bakere innført en enda grovere variant av den opprinnelige purka, nå under navnet «råne».
Badminton under Sommer-OL 2012 – Singel menn
Mennenes singelturnering i badminton under Sommer-OL 2012 fant sted 28. juli til 5. august på Wembley Arena i London. 40 utøvere fra 34 nasjoner deltok. Trekningen ble utført den 23. juli.
Purke (bakverk)
I Lillesand, Grimstad og Arendal brukes navnet «purke» eller «porke» om et stort skolebrød. Men til forskjell fra vanlig skolebrød, kan det være avlangt, kan inneholde rosiner, og ha en lang stripe med eggekrem, som går i lengderetningen av bakverket. I Grimstad kan purka ses på bilder fra Bergshaven Bakeri fra 1927, men det er ikke navn på bakeverket på bildet, det er derfor usikkert om «Purke»-navnet kom senere.
Badminton under Sommer-OL 2012 – Singel menn
Det ble en svært jevn finale mellom Lin Dan fra Kina og Lee Chong Wei fra Malaysia, hvor førstnevnte til slutt dro i land seieren. Finalen ble dermed en reprise av finalen i sommer-OL 2008 i Beijing og Lin forsvarte sin tittel som olympisk mester.
Purke (bakverk)
Haldensversjonen kan nok også minne om et skolebrød, men er helt uten eggekrem, glasur og kokos.
Badminton under Sommer-OL 2012 – Singel menn
Format
Turneringen begynner med innledende kamper: utøverne splittes opp i grupper og spiller mot de andre utøverne i sine egne grupper. De 16 gruppevinnerne kvalifiserer seg til neste del av turneringen, som er standard knockout-format.
Seeding
<li> (Åttendedelsfinale) <li> (Gruppespill) <li> (Åttendedelsfinale) <li> (Åttendedelsfinale) <li> (Åttendedelsfinale) <li> (Åttendedelsfinale) <li> (Gruppespill) <li> (Åttendedelsfinale) </ol>
Arun III
Arun III var et vannkraftprosjekt i Nepal ved Arun-elven. Prosjektet omfattet oppdemming av Arun og bygging av en kraftstasjon med en forventet ytelse på 404 megawatt. Frivillige hjelpeorganisasjoner (deriblant Strømmestiftelsen) var imot prosjektet. Kritikken gikk ut på frykt for økning av de allerede høye strømpriser, miljøkonsekvenser og om kraftstasjonens størrelse var passende for et land på Nepals størrelse. Det var også debatt om veien frem til prosjektområdet. I 1995 bestemte Verdensbanken seg for å trekke sin støtte tilbake, noe som effektivt satte en stopper for det videre arbeidet.
Søramerikansk mesterskap i volleyball for menn 2009
Søramerikansk mesterskap i volleyball for menn 2009 ble arrangert i Bogotá i Colombia i 2009.
Rogaland Bandykrets
Rogaland Bandykrets
Idretter innebandy
Tilknytning Norges Bandyforbund
Internasjonal tilknytning Det internasjonale bandyforbundet (FIB) Det internasjonale innebandyforbundet (IFF) Det internasjonale hockeyforbundet (FIH)
Styreleder Kurt Tjelta
Daglig leder Børge Andreassen
Hovedkvarter Idrettens Hus, Viking Stadion
Nettsted rogaland-bandykrets.no
Ángelo Preciado
Ángelo Smit Preciado Quiñónez (født 18. februar 1998) er en ecuadoriansk fotballspiller som spiller for den belgiske klubben.
Rogaland Bandykrets
Rogaland Bandykrets er en særkrets for idrettene som sorterer under Norges Bandyforbund (innebandy, bandy og landhockey) i Hordaland. I Rogaland er det bare innebandy som spilles. Kretsen ble stiftet i 21. februar 1991
Ángelo Preciado
Landslaget
Han ble tatt ut i s tropp til VM i fotball 2022 i Qatar.
Rogaland Bandykrets
Rogaland Bandykrets har som oppgave å legge til rette for aktiviteten innebandy i Rogaland.
Opprettelse
Rogaland Bandykrets ble opprettet 21. februar 1991. Carl Egil Hana var en av drivkreftene bak innebandyens vekst i Rogaland og han var også Rogaland Bandykrets første styreleder.
Kinabatangan
Kinabatangan er et distrikt i Sandakan-divisjonen i den malaysiske staten Sabah. Distriktet ligger i den nordøstlige delen av Borneo med kyststripe til Sulusjøen. Det har et areal på 6 605 kvadratkilometer og et folketall på 146 987 (2010). Administrasjonssenteret er byen Kinabatangan.
I landsbyen Batu Putih, 41 kilometer fra Kinabatangan by, ligger en nesten 40 meter høy kalksteinsklippe med flere grotter. I to av grottene er det plassert over hundre likkister av tre som regnes å være 200-250 år gamle.
Kazimierz Długopolski
Kazimierz Długopolski (født 6. juli 1950 i Zakopane) er en polsk tidligere kombinertløper som representerte Start Zakopane og WKS Zakopane.
I OL ble han nummer 12 i Sapporo i 1972 og 24 (av 29 fullførende deltakere) i Lake Placid i 1980. I VM ble han nummer 13 i Falun i 1974 og 9 i Lahtis i 1978. Han ble polsk mester individuelt to ganger – i kombinert i 1977 og i spesielt hopp (stor bakke) i 1978 – og dessuten polsk mester på 4 x 10 kilometer stafett seks ganger – i 1973, 1976, 1978, 1980, 1982 og 1984.
Kazimierz Długopolski har i senere år vært trener og internasjonal hoppdommer. Hans sønn Krystian Długopolski har vært skihopper og har deltatt i OL.
Rusila Nagasau
Rusila Nagasau (født 4. august 1987) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
VM i ishockey for kvinner 1999
VM i ishockey for kvinner 1999 var det femte verdensmesterskapet i ishockey arrangert av Det internasjonale ishockeyforbundet (IIHF). Formatet for kvinnenes VM hadde blitt endret siden forrige VM. For det første hadde IIHF besluttet at mesterskapet fremover skulle arrangeres årlig fremfor annethvert år. Samtidig ble mesterskapet for første gang avholdt på tre nivåer, med pulje A («A-VM») med 8 lag, pulje B («B-VM») med 8 lag samt en kvalifiseringsturnering til B-VM med de resterende lagene. Samtidig ble det innført opp- og nedrykk mellom puljene. Fordelingen av lagene på de tre nivåene ble avgjort av en kvalifiseringsturnering i 1998. I alt var det 22 deltakende nasjoner i mesterskapet, hvilket var en ny rekord.
Det egentlige mesterskapet («A-VM») med deltakelse av åtte lag ble arrangert i Esbo og Vanda i Finland og kampene spilt i perioden 8. til 14. mars 1999. B-VM og kvalifiseringsturneringen til B-VM ble arrangert på forskjellige terminer i mars 1999. Canada vant gull, USA vant sølv mens Finland vant bronse.
B-VM 1999 for kvinner
Ishockey-VM 1999 for kvinner pulje B (også kjent som «B-VM») var det nesthøyeste nivået i VM-hierarkiet og ble arrangert i Colmar i Frankrike i perioden 21. til 28. mars 1999. Åtte lag deltok bestående av de sju lagene fra VM-kvalifiseringen og det nest beste asiatiske laget. Lagene spilte om én opprykksplass til A-VM og om å unngå de to nedrykksplassene til kvalifiseringen til B-VM.
Turneringen ble vunnet av Japan som dermed rykket op i A-VM, mens Slovakia og Nederland rykket ned.
Kvalifisering til B-VM 1999 for kvinner
Kvalifiseringen til B-VM i ishockey for kvinner var det tredje nivået i VM-hierarkiet og ble arrangert i Székesfehérvár i Ungarn i perioden 19. til 21. mars 1999. Seks lag deltok fordelt på to grupper, hvor gruppe A besto av fire lag mens gruppe B besto av en best-av-tre serie mellom to asiatiske lag. Vinneren av hver gruppe kvalifiserte seg til B-VM 2000.
Gruppe A ble vunnet av Italia mens Kasakhstan vant gruppe B.
John Walsh (politiker)
John Walsh (født 3. november 1960 i Butte, Montana) er en amerikansk demokratisk senator som representerer delstaten Montana. Han ble utnevnt til senator i februar 2014 etter at sittende senator Max Baucus ble utnevnt til ambassadør. Walsh stiller til valg i november 2014.
Walsh var i hæren i over 30 år, og deltok blant annet i kamper i Irak, som gjorde at han fikk Bronze Star Medal og Combat Infantryman Badge. I 2012 stilte han til valg som viseguvernør, og sto på samme liste som guvernør Steve Bullock. De fikk 49% av stemmene mot republikanernes 47%.
Design uten grenser
Norsk Forms internasjonale program Design uten grenser benytter designverktøy til å utvikle nyttige, og i blant livsnødvendige, produkter for og med utviklingsland. I tillegg til å utvikle produkter tilpasset lokale brukere og lokal produksjon, er programmets mål å heve designkompetansen blant samarbeidspartnere og i samarbeidslandene.
Historikk
Design uten grenser ble etablert av Norsk Form i 2001, med økonomisk støtte fra den norske designeren Peter Opsvik. Programmet driftes av Norsk Form og finansieres av Fredskorpset, Norad og Norsk Form. Design uten grenser samarbeider med utdanningsinstitusjoner, norske og internasjonale bedrifter og bistandsorganisasjoner. I tillegg til å lede designprosjekter i utviklingsland utplasserer Design uten grenser designere fra utviklingsland i norske bedrifter. Fra og med november 2012 samarbeider Design uten grenser primært med Uganda.
Resultater og designprosjekter
Programmet har så langt gjennomført 23 prosjekter i sør og administrert 21 utvekslingsopphold i Norge for designere fra utviklingsland.
Blant resultatene er:
Utstillingen Design uten grenser - Skaper endring
Høsten 2012 presenteres Design uten grensers designprosjekter i en interaktiv utstilling på DogA - Norsk Design og Arkitektursenter i Oslo. Utstillingen presenterer Design uten grensers produkter og løsninger i den lokale konteksten de er laget for. Det økologiske urinalet er for eksempel plassert i et slumområde og rullestolen kan prøves på en brosteinsbelagt gate i DogAs utstillingshall.
Bugge (slekt fra Oslo)
Bugge er en norsk slekt fra som stammer fra kjøpmann Søren Larsen (død 1709). Han var far til kjøpmann Lars Sørensen Bugge (1690–1744).
Danske Bank Norge
Danske Bank Norge er Danske Banks norske virksomhet med hovedkvarter i Trondheim. Danske Bank i Norge leverer tjenester til privat- og bedriftskunder, og små og store selskaper fra 17 filialer spredt over hele Norge. Danske Bank er et nordisk finanskonsern og den tredje største banken i det norske markedet med en markedsandel på 4,6 % (2022). Den norske virksomheten var tidligere merkevaren Fokus Bank som ble kjøpt av Danske Bank i 1999. Fokus Bank ble opprettet i 1987 etter fusjon av Buskerudbanken, Bøndernes Bank, Forretningsbanken og Vestlandsbanken. Fokus Bank endret navn til Danske Bank 15. november 2012, da virksomhetene til Danske Bank i alle land fikk felles merkenavn. Banken har et større avdelingskontor ved Aker Brygge i Oslo.
Bankens historie
Danske Bank Norges hovedkontor er lokalisert i Trondheim hvor den norske delen av bankens historie startet med etableringen av Privatbanken i Trondheim i 1859. Bankens hovedkontor ligger i de samme lokalene som Forretningsbanken i sin tid eide.
1859 Privatbanken i Trondheim etableres
Privatbanken i Trondheim var Trondheims aller første forretningsbank og den fjerde i Norge. De syv bankene som senere fusjonerte til Fokus Bank, ble alle grunnlagt i perioden 1868–1932.
1918 Forretningsbanken etableres
Forretningsbanken var et barn av høykonjunkturen under og etter første verdens-krig. Banken åpnet i egne lokaler i Olav Trygvasons gate 12.
1929 Forretningsbanken flytter på seg
Forretningsbanken kjøper og flytter inn i Søndre gt. 15. For sin tid en moderne og standsmessig bankbygning.
1963 Forretningsbanken og Den Nordenfjeldske Kreditbank fusjonerer
Et næringsliv i vekst trenger en større og sterkere bank. Dette fører til at Forretningsbanken og Den Nordenfjeldske Kreditbank fusjonerer. Fusjonen bød på mange utfordringer, men Trondheim fikk en stor forretningsbank.
1971 Nybygg i sentrum
Banken vokser, og det blir for trangt i Søndre gate 15. Et nytt bygg på hjørnet av Søndre gate og Dronningens gate igangsettes. Banken flytter inn i nybygget i desember 1975.
1978 Først i Norge med nytt innskuddstilbud
Forretningsbanken vekker stor oppmerksomhet og utfordrer andre norske banker ved å være først ute i Norge med nytt innskuddstilbud. Dette førte til en betydelig forenkling og bedre rente til innskyterne og fikk varige konsekvenser for norsk bankvesen.
1985 Nytt hovedkontor på Rosten
Banken vokser og står overfor en ny utfordring. Bygget i Søndre gate blir for lite. Banken flytter inn i nytt, moderne hovedkontor på Rosten sommeren 1985.
1987 Landsdekkende bank
Fokus Bank oppstår etter en fusjon mellom Forretningsbanken, Vestlandsbanken, Bøndernes Bank og Buskerudbanken den 1. oktober 1987. Banken blir Norges fjerde største forretningsbank og nye utfordringer står i kø – en bankkrise er under oppseiling. Etter hvert kommer også Tromsbanken (1990), Rogalandsbanken (1991) og Samvirkebanken (1993) med, og Fokus Bank blir landsdekkende.
1991 Fokus Bank reddes av staten
Bankkrisen endte med at den norske stat måtte overta som eneeier i de tre største forretningsbankene – deriblant Fokus Bank. Under det statlige eierskapet ble Fokus Bank en distriktsbank. Danmark var det eneste landet som klarte å holde seg utenfor bankkrisen i Norge 1987–1992.
1995 Fokus Bank blir igjen privatisert
Fokus Bank blir igjen privatisert som første bank etter bankkrisen. Aksjesalget er en suksess, og aksjen blir igjen notert på børsen. Fokus Bank står nok en gang på egne ben.
1997 Første filial i Norge
Danske Bank åpner sin første filial i Norge, i Stortingsgaten 8 i Oslo.
1999 Del av Danske Bank
Internasjonalisering og sterk konkurranse fører til endret eierskap. Fokus Bank blir kjøpt av Danske Bank i 1999. Danske Bank-konsernet ser Norden som sitt hjemmemarked.
2006 Ny flyttemelding
Etter over 20 år i utkanten av byen og med mange mindre avdelinger og filialer beslutter Fokus Bank å flytte tilbake til Trondheim sentrum.
2007 Nytt finanshus
Fokus Bank flytter tilbake til Søndre gate 15. Banken kjøper Søndre gate 13 og oppfører et nybygg i Dronningens gate 4. Banken ble tildelt Olavsrosa fra Norsk kulturarv for ombyggingen av lokalene i Søndre gate.
2012 Navneendring
Merkenavnet Danske Bank blir implementert i alle land, inkludert Norge. 15. november byttes Fokus Bank-navnet med Danske Bank.
2022 Status
I dag ligger Danske Banks hovedkontor fortsatt i Trondheim, og banken har kontorer spredt over hele Norge.
Li Xuerui
Li Xuerui (født 24. januar 1991 i Chongqing) er en kinesisk badmintonspiller. Hun ble kvalifisert til Sommer-OL 2012 i London etter å ha kommet blant de beste på verdensrankingen, og gikk inn i turneringen seedet som nummer 3. . I OL kom hun til finalen i singel for kvinner hvor hun vant 2-1 i sett over landskvinnen Wang Yihan. Li ble dermed olympisk mester i sitt første OL.
Vargveien (Oslo)
Vargveien (1A–31, 2–34) i Oslo begynner med Ulvøybrua fra Mosseveien, og går tvers over Ulvøya fra nordøst i en speilvendt S-form til sørvest. Den ender i en privat forlengelse ned til 'dampskipsbrygga' på sørvestspissen av øya.
Første del av veien trafikkeres av bussrute 85, som har endeholdeplass og snuplass i krysset med Fjordveien midt på øya.
Butikken på øya har adresse Vargveien 16, rett ved bussholdeplassen.
Søramerikansk mesterskap i volleyball for menn 2011
Søramerikansk mesterskap i volleyball for menn 2011 ble arrangert i Cuiabá i Brasil i 2011.
Timaima Tamoi
Timaima Tamoi (født 30. november 1987) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
Rhopalophorella
Rhopalophorella er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske liten, spinkel, matt brun trebukk. Oversiden er nokså tett punktert. Antennene er rødgule og omtrent så lange som kroppen. Pronotum er tønneformet, lengre enn bredt. Dekkvingene er jevnbrede, med tverrbånd av hvite skjell ved roten og i midten. Bakbeina har sterkt klubbeformede, brunrøde lår.
Utbredelse
Arten er bare kjent fra Baja California.
Systematisk inndeling
Slektslisten følger.
Marek Pach
Marek Pach (født 16. desember 1954 i Zakopane) er en polsk tidligere kombinertløper og skihopper som representerte Wisła-Gwardia Zakopane. I OL i Innsbruck i 1976 ble han nummer 20 (av 33 fullførende deltakere) i kombinert og nummer 40 (av 54 deltakere) i storbakken i spesielt hopp. Samme år ble han polsk mester i spesielt hopp, stor bakke.
Pach driver i dag (2012) en sportsforretning i Zakopane.
Chisinau internasjonale lufthavn
Chișinău International Airport (Rumensk:Aeroportul Internațional Chișinău; IATA: KIV, ICAO: LUKK) er Moldovas viktigste internasjonale flyplass, som ligger 13 km (8.1 mi) sørøst for sentrum av Chișinău, hovedstaden. Det fungerte som hovedkvarter for Air Moldova, landets nasjonale flyselskap. IATA-flyplasskoden KIV er avledet fra Kishinev (det russiske og tidligere engelske navnet på byen).
Rugby under Stillehavslekene 2007
Rugby under Stillehavslekene 2007. Rugby var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var i alt fem rugbyturneringer, sjumannsrugby og rugby league for menn, og tre rugby touchturneringer; for menn, kvinner og en mixedturnering. Fiji ble beste nasjon med tre gullmedaljer.
Chisinau internasjonale lufthavn
Historie
De første ruteflyvningene til Chișinău startet 24. juni 1926 på rutene Bucuresti–Galați–Chișinău og Iași. Flyvningene ble operert av CFRNA, senere LARES. En minneplakett, som beskriver den første flyvningen til Chișinău, ble plassert på flyplassen.
Hovedterminalen ble bygget på 1970-tallet, med en kapasitet på 1.200.000 passasjerer per år.
Børge Andreassen
Børge Vormestrand Andreassen  jobber som daglig leder i Rogaland Bandykrets og Hordaland Bandykrets. Han spiller for Stavanger Innebandyklubb og har tidligere spilt for Sunde Innebandyklubb.
Chisinau internasjonale lufthavn
Utvikling siden 1990-tallet
Den 31. mai 1995 ble Chișinău lufthavn tildelt status som en internasjonal flyplass.
I 2002, etter arbeider av det tyrkiske selskapet Akfen Holding, ble flyplassen modernisert. Et anneks terminalbygning med et areal på 4,270 m2 (46,000 sq ft) ble lagt til den renoverte gamle terminalbygningen på 7,600 m2 (82,000 sq ft). Prosjektet dekket bygging av 3,000 m2 (32,000 sq ft) gardinvegger, 3,200 m2 (34,000 sq ft) komposittpaneler, 12,185 m2 (131,160 sq ft) asfaltvei, et renseanlegg med en kapasitet på 3,450 m3 (122,000 cu ft) om dagen, komplett mekanisk oppvarming, ventilasjon og elektriske systemer, sammen med røntgensikkerhet, bagasjehåndtering, hovedklokke,  og flyinformasjonssystemer. Den årlige kapasiteten på flyplassen hadde økt til 5,4 millioner passasjerer.
Chișinău internasjonale lufthavn er medlem av Airports Council International.
Flyplassen stengte midlertidig 24.februar 2022, da moldovsk luftrom ble stengt i kjølvannet av den russiske invasjonen av Ukraina. Fra 05 mai 2022 har flyplassen åpnet igjen. 22. mars 2022 gjenåpnet Luftfartstilsynet i Moldova delvis landets luftrom etter å ha vært stengt siden 24 februar 2022 etter økende bekymring midt i den russiske invasjonen av Ukraina i 2022. Regulær drift har siden gjenopptatt på Chișinău flyplass.
Med virkning fra 14 mars 2023 har WizzAir suspendert flyvninger til/fra Moldova på grunn av bekymringer for luftromssikkerheten. Etter dette møtte Igor Grosu, presidenten i det moldovske parlamentet, representanter for Ryanair for å overbevise selskapet om å operere flyvninger på Chișinău flyplass, for å erstatte Wizz Air som flyplassens viktigste lavprisflyselskap.
Facilities
Det var ti innsjekkingsskranker og fem porter på flyplassen i 2009. VIP- og CIP-gjester tilbys spesielle tjenester på VIP-terminalen. En besøksterrasse i andre etasje åpnet i desember 2006.
Tidligere måtte passasjerer presentere pass, billett og registrering (av utlendinger - som tidligere var påkrevd). Passasjerene fikk slippe inn i innsjekkingshallen. Med innføringen av e-billetter og avskaffelsen av registreringen for utlendinger, flyplassen omorganisert i slutten av 2006. Dette resulterte i en større innsjekkingshall og tollkontrollen er nå etter innsjekk.
Det er planer om å utvide flyplassen. Prosjektet innebærer et lån på € 19 millioner til Chișinău internasjonale lufthavn for rehabilitering og oppgradering av eksisterende rullebane, taksebaner, forklær og ramper, ingeniørarbeid, sikkerhetsutstyr og andre tilkoblede kjerneverdier på Chișinău internasjonale lufthavn. Den europeiske investeringsbanken ('EIB') vurderer å samfinansiere sammen med EBRD for opptil et likt beløp. Mot slutten av 2017 ble planene om en rullebane nummer to lagt frem. Denne rullebanen vil ta plassen til den nåværende taksebanen like nord for den eksisterende rullebanen. Prosjektet startet tidlig i 2017. Rullebane 09–27 ble satt i drift 13. september 2018
Flyselskaper og destinasjoner
Følgende flyselskaper tilbyr regelmessige rutefly og charterfly på Chișinău internasjonale lufthavn: {| class="wikitable" !
Flyselskaper
!Destinasjoner
Andre fasiliteter
Luftfartstilsynet har sitt hovedkontor på flyplasseiendommen.
Rewari (distrikt)
Rewari (hindi: रेवाडी़ जिला ) er et distrikt i den indiske delstaten Haryana. Distriktets hovedstad er Rewari.
Demografi
Ved folketellingen i 2011 var det 896,129 innbyggere i distriktet, mot 765,351 i 2001. Den urbane befolkningen utgjør 25,82 % av befolkningen.
Barn i alderen 0 til 6 år utgjorde 12,50 % i 2011 mot 15,09 % i 2001. Antallet jenter i den alderen per tusen gutter er 784 i 2011 mot 810 i 2001.
Søramerikansk mesterskap i volleyball for menn 2013
Søramerikansk mesterskap i volleyball for menn 2013 ble arrangert i Cabo Frio i Brasil i 2013.
Jeff «Tain» Watts
Jeff «Tain» Watts (født 20. januar 1960 i Pittsburgh, Pennsylvania) er en amerikansk trommeslager som hovedsakelig spiller jazz.
Han har spilt sammen med musikere som Wynton Marsalis, Branford Marsalis, Betty Carter, Michael Brecker, og flere andre. Han fikk kallenavnet «Tain» fra sin med-musiker, Kenny Kirkland, da de var på turné sammen i Florida, og de kjørte forbi en Chieftain bensinstasjon, og bensinstasjonens navn ChiefTain lignet på navnet «Jeff Tain».
Watts har jobbet i film- og TV-bransjen både som musiker på det populære Tonight Show med Jay Leno i tre år og senere som skuespiller. Tain utførte og innspilte mange sanger med Branford Marsalis Quartet mellom 1985 og 2009. Han opptrer med mange av sine egne grupper som f.eks. The Watts Project og Jeff «Tain» Watts Quartet, samt flere spillejobber med pianistene McCoy Tyner, The George Kabler Project og Geri Allen.
Watts startet sitt eget plateselskap kalt Dark Key Music i 2007 som han har utgitt flere sanger sammen med. Dark Key Music ble tildelt en Grammy Award Winner i 2010 innen kategorien Best Instrumental Solo. Han er en fan av det amerikanske fotball-laget Pittsburgh Steelers og han er blitt avbildet på albumcoveret til gruppen Branford Marsalis.
Filosofiåret 1568
Filosofiåret 1568 er en oversikt over hendelser, utgivelser og personer med tilknytning til filosofi i 1568.
Lavenia Tinai
Lavenia Tinai (født 7. september 1990) er en fijiansk rugbyspiller.
Hun representerte Fiji under Sommer-OL 2016 i Rio de Janeiro, der hun endte på åttendeplass med det fijianske landslaget.
To glade sjømenn
To glade sjømenn (originaltittel: Road to Singapore) er en amerikansk filmmusikal og komedie fra 1940 med Bing Crosby, Dorothy Lamour og Bob Hope i hovedrollene.
Handling
Josh Mallon og Ace Lannigan (spilt av Bob Hope) er bestevenner, og jobber om bord på samme skip. Men når skipet deres returnerer til USA etter en lang reise, legger de merke til at alle de andre sjømennene bli plaget av konene og venninnene deres. Så de to vennene lover hverandre å aldri bli alt for involvert med kvinner igjen. Dessverre blir dette løftet testet nesten umiddelbart. Først blir Ace konfrontert med familien til en tidligere elskerinne, Cherry, som insisterer på at han burde gifte seg med henne. Samtidig må Josh, som er sønn av en velstående skipsmagnat (spilt av Charles Coburn) forhindre problemer med sin forlovede, Gloria (spilt av Judith Barrett) og faren hans ønsker at Josh burde slå seg til ro, og overta familie-bedriften.
Karlsaue
Karlsaue er en park i byen Kassel i den tyske delstaten Hessen. Parken er 1,5 km² stor og opprinnelig en barokkhage. Den tilhører fra 2009 European Garden Heritage Network.
To glade sjømenn
Handling
Ting blir verre når Josh og Ace kommer for sent til en fest, for å feire Joshs forlovelse. Glorias berusede og fiendtlige bror starter en slåsskamp, og en nyhetsreporter tar fotografier av dette som forårsaker en skandale. Josh og Ace flykter til Hawaii, og deretter til Singapore. Imidlertid kommer paret bare så langt som til øya Kaigoon, før pengene deres tar slutt. De redder Mima (spilt av Dorothy Lamour) fra hennes voldelige dansepartner, Caesar (spilt av Anthony Quinn) og hun flytter inn i hytta deres. Snart kontrollerer Mima de to mennenes liv, til stor fortvilelse.
Karlsaue
Parken befinner seg i Fulda-vassdraget mellom munningen av Kleine Fulda og Drusel ved det tidligere byslottet og i sør markene ved Auestadion i sør. Den er lokaliseringen for utstillinger under kunstutstillingen documenta. Parkanlegget ble omformet som en landskapspark i 1785 og består av en blanding av synbare franske barokkelementer og arrangerte «naturområder».
To glade sjømenn
Handling
Trioen forsøker å tjene penger på en rekke forskjellige måter, blant annet ved å prøve å selge en flekkfjerner som er så dårlig at den ødelegger klær. Men etter vhert blir både Josh og Ace forelsket i Mima. Ace frier til Mima - men før hun kan akseptere tilbudet, kommer Josh tilbake. Mima, blir nødt til å velge mellom dem. Mima velger Ace. Josh går om bord i en båt sammen med sin forlovede Gloria og faren hans. Men Ace blir arrestert av lokalt politi når han ikke kan fremvise gyldig pass, men han klarer å stikke av. Han og Mima flykter om bord på et skip, men Ace innser at Mima virkelig elsker Josh.
Karlsaue
Historie
Opprinnelig var området for dagens Karlsaue våtmarker på begge sider av elven Fulda. Det vestlige elveløpet het Kleine Fulda. I forbindelse med anleggelsen av parken ble denne sidearmen delvis stengt og erstattet med kanalen Küchengraben. Den nordlige del av elvearmen har som før kanaliseringen et sammenløp med elven Drusel og heter også der Lille Fulda. Fra 1568 anla Wilhelm IV av Hessen-Kassel (1532–1592) en renessansepark hvor Orangeriet ligger idag. Landgreve Moritz av Hessen-Kassel (1572–1632) utvidet parken og kalte den Moritzaue.
Dagens Karlsaue er preget av planene for en barokkpark til landgreve Karl I av Hessen-Kassel. Parken er også i dag oppkalt etter ham. Den opprinnelig strengt geometrisk-barokke plan som ble påbegynt 1680, men fraveket mot slutten av 1700-tallet. Deretter fikk parken et endret preg i retning av engelsk landskapspark, i samsvar med datidens mote. Ennå kan det opprinnelige barokkpreget gjenkjennes.
Orangeriet ble oppført mellom 1703 og 1710. Den lille øya Siebenbergen («De sju fjell») ble bygget på begynnelsen av 1700-tallet helt sør i parken, og beplantet med sjeldne vekster.
Under den andre verdenskrigen ble Karlsaue, herunder orangeriet, sterkt skadet. I 1955 ble Bundesgartenschau arrangert i området, noe som innebar en betydelig rehabilitering. Fra samme år er utstillingen documenta arrangert i området, først med fire og deretter fem års mellomrom.
Emanuels vei
Emanuels vei (4-14, kun partall) er en vei på Lysaker i Bærum kommune i Viken.
Veien er oppkalt etter Emanuel Olsen (1859–1910), som var byggmester og bygde flere hus i dette området.
Emanuels vei er en blindvei, som er en sidevei til Solliveien, på nordsiden av Professor Kohts vei og Drammensveien. Den går sørover fra Solliveien, men dreier sørvestover, og går langs Professor Kohts vei 5. Veien består av eneboliger, og ligger cirka 25 meter over havet i sørenden.
Grunnkart
Grunnkart er kart til bruk for en rekke ulike formål, som felles informasjonsgrunnlag eller som generell bakgrunnsinformasjon.
Monte Blue
Gerard Montgomery Blue (født 11. januar 1887, død 18. februar 1963) var en amerikansk skuespiller.
Arild Jensen (trombonist)
Arild Jensen (født 25. mars 1926 i Oslo, død 3. november 2018 ) var en norsk trombonist, filharmoniker og pedagog.
Monte Blue
Blue filmdebuterte i 1915 og medvirket gjennom 1910- og 1920-årene i et stort antall amerikanske stumfilmer, hvor han spilte mot stjerner som Clara Bow, Mae Murray og Gloria Swanson. Etter lydfilmen slo igjennom gikk han over til biroller. Han medvirket i løpet av sin karriere i over 250 filmer.
Arild Jensen (trombonist)
Familiebakgrunn
Arild Jensen var sønn av fiolinisten som spilte i Nationaltheatrets orkester og avsluttet karrièren i Den Norske Operas orkester. Arilds yngre bror var trompeteren som spilte i Bergen filharmoniske orkester før han fikk ansettelse i Den norske operas orkester.
Filharmoniker
Knapt 18 år gammel ble Arild Jensen ansatt i Oslo Filharmoniske Orkester i 1944, og han spilte i orkestret til han nådde pensjonsalder i 1991 etter 47 års fartstid som filharmoniker. Ingen filharmoniker har noensinne hatt lengre sammenhengende tjenestetid i orkestret. Ved sin avgang ble han portrettert i Dagbladet. Jensen spilte vekselvis 2. og 1. trombone i Filharmonien hvor trombonegruppen de første 35 år av hans tjenestetid besto av Odd Raneid, Arild Jensen og Lyder Vengbo. Deretter fikk han sine tidligere elever Aline Nistad og Terje Midtgård som kolleger.
Trombonepedagog og korpsdirigent
I en årrekke var Arild Jensen knyttet til Østlandets Musikkonservatorium hvor han utdannet mange trombonister som siden fikk ansettelse i norske profesjonelle orkestre. Blant elevene kan nevnes solotrombonistene i Oslo Filharmoniske Orkester Aline Nistad og Terje Midtgård. Trombonisten, komponisten og arrangøren Jens Wendelboe er også elev av Arild Jensen. I mer enn 30 år var han også dirigent og musikalsk leder for Bjølsen ungdomskorps som ofte spilte i Janitsjarhalvtimen i NRK Radio og hevdet seg godt i norsk korpsmiljø.
Studiomusiker
Arild Jensen og Lyder Vengbo var ettertraktede studiomusikere ved innspilling av filmmusikk og kommersielle plateutgivelser. Begge spilte blant annet i Radiostorbandet med kolleger som Tore Nilsen, Frode Thingnæs og Øivind Westby i tromboneseksjonen.
Rebecca Tavo
Rebecca Tavo (født 23. mars 1983) er en fijiansk rugbyspiller.
Acorethra
Acorethra er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt i Brasil.
Systematisk inndeling
Slektslisten følger.
Søramerikansk mesterskap i volleyball for menn 2015
Søramerikansk mesterskap i volleyball for menn 2015 ble arrangert i Maceió i Brasil i 2015.
Messingtanagar
Messingtanagar (Tangara desmaresti) er en fugl i slekten Tangara i familien tanagarer.
Utbredelse
Den er endemisk til Brasil.
Paweł Korzeniowski
Paweł Korzeniowski (født 9. juli 1985) er en polsk svømmer som spesialiserer seg i butterfly. Han representerte landet sitt under Sommer-OL 2012 i London, der han ble nummer syv på 200 meter butterfly.
Han tok en 22. plass for landet sitt på 100 meter butterfly under Sommer-OL 2020 i Tokyo og kvalifiserte seg derfor ikke til semifinalene på øvelsen.
Deutscher Soldatenfriedhof Langemark
Deutscher Soldatenfriedhof Langemark (tidligere stavet Langemarck), eller den tyske soldatgravlund Langemark, ligger nær landsbyen Langemark i den belgiske provins Vest-Flandern. Mer enn 44,000 soldater er gravlagt her. Landsbyen var åsted for de første tyske angrep med stridsgass under første verdenskrig, ved innledningen av det andre slaget ved Ypres i april 1915.
De 3,000 skoleelevene som falt under det første slaget ved Ypres er begravet på Langemark.
Gravlunden administreres av Volksbund Deutsche Kriegsgräberfürsorge.
Eksterne lenker
50.92056°N, 2.91667°W
Here Come the Choppers
Here Come the Choppers er det syttende studioalbumet fra den amerikanske artisten Loudon Wainwright III, utgitt i april 2005. Albumet er et typisk Wainwright-album på det jevne, med personlige sanger og bitende samfunnskritikk servert med et humoristisk underlag. På tittellåten «Here Come the Choppers» har Wainwright med sin svarte humor flyttet krigen i Irak til California.
Sporliste
Alle sangene er skrevet av Loudon Wainwright III.
EZ10
Ligier EZ10 er en franskprodusert selvkjørende elektrisk minibuss bygget av Ligier siden 2014. Den er utviklet i samarbeid med Robosoft og markedsført av fellesforetaket EasyMile. EZ10 er ment som et «last mile»-konsept, som vil si at det fyller behovet for transport de siste kilometrene mellom for eksempel et kollektivknutepunkt og dit folk faktisk starter eller avslutter sin reise, i tillegg til interntransport på større næringsparker og campuser.
Konsept
EZ10 kjører på forhåndsdefinerte strekninger som legges inn ved at en operatør kjører ruta. Alle stoppesteder som skal benyttes blir også lagt inn, og kjøretøyet lærer seg hvilke hindringer som finnes langs den planlagte ruten. Det vil deretter kunne operere i tre forskjellige hovedmoduser: Alle tre hovedmodusene kan være aktuelle å bruke daglig, der man velger dem ut fra trafikkbehov og tid på døgnet. På forespørsel vil for eksempel kunne være tilgjengelig utenom vanlig driftstid.
EZ10 er konstruert med to motstående seterader, en i hver ende, og med plass til stående i midten. Det er derfor ingen forskjell på hva som er fram og bak på kjøretøyet, noe som gjør at det ikke trenger å snu når det gjelder endestoppet, men man er likevel begrenset ved at det kun er dør på dene ene siden. I metro- og buss-modusene kan den opereres i følgende moduser:
EZ10 har redundante sikkerhetssystemer og observerer verden rundt seg ved hjelp av visuell gjenkjennelse, laser og GPS. Det vil justere bane og fart hvis bevegelige objekter kommer i veien for planlagt trasé. Kjøretøyet oppfører seg passivt, som vil si at det prioriterer å unngå kollisjon framfor å komme seg videre.
Den første utgaven, versjon 1, kom i 2014. Året etter kom versjon 2, og i 2016 kom en oppgradert versjon 2.3. Versjon 2.4 er ventet i første kvartal av 2017.
Testkjøring i Norge
I 2015 startet arbeidet med å få til testkjøring med EZ10 i Norge i løpet av 2016 og et videre pilotprosjekt for å kunne sette dem i vanlig trafikk, noe som også krever en endring av vegtrafikkloven, da den ikke tar høyde for førerløse kjøretøy. En EZ10 av versjon 2.3 kom til Norge høsten 2016 og ble prøvekjørt i flere byer. Den ble blant annet prøvekjørt på Youngstorget i Oslo og på Kirketorget i Kongsberg i slutten av september, og Stavanger i starten av oktober. I november ble det også demonstrert at den ville kunne brukes til utkjøring av dagligvarer i samarbeid med Kolonial.no.
I starten av 2017 gjennomfører en EZ10 begrenset testkjøring i Forus Næringspark. Prosjektet er et samarbeid mellom Forus Næringspark AS, Forus PRT AS og Kolumbus. Kjøretøyet vil i starten måtte testes på lukket område eller med menneskelig operatør ombord fram til regelverket kan tillate at de kjører selv på offentlig vei. . Det er Kolumbus er initiativtaker til dette prosjektet.
Kongsberg Kommune starter 2018 med kjøring av autonom minibuss i Testarena Kongsberg. Kongsberg Kommune er sammen med Sohjoa Baltic tildelt forskningsmidler for å innføre kjøring med autonom minibuss i by. Kongsberg skal i tillegg til å gjennomføre kjøringen i egen by, også koordinere kjøringen i Helsinki og i Tallinn. Applied Autonomy er engasjert for å gjennomføre dette i samarbeid Kongsberg Kommune. Kjøretøy er enda ikke valgt for uttestingen
Faridabad (distrikt)
Faridabad (hindi: फरीदाबाद जिला ) er et distrikt i den indiske delstaten Haryana. Distriktets hovedstad er Faridabad. 4. april 2005 ble distriktet Mewat dannet av en del av Faridabad og av en del av nabodistriktet Gurgaon og 15. august 2008 ble Palwal dannet som det 21. distriktet i Haryana.
Demografi
Ved folketellingen i 2011 var det 1,798,954 innbyggere i distriktet, mot 1,365,465 i 2001. Den urbane befolkningen utgjør 79,44 % av befolkningen.
Barn i alderen 0 til 6 år utgjorde 13,20 % i 2011 mot 14,69 % i 2001. Antallet jenter i den alderen per tusen gutter er 842 i 2011 mot 846 i 2001.
Paulius Antanas Baltakis
Paulius Antanas Baltakis (født 1. januar 1925 i Latavėnai ved Troškūnai i Litauen, død 17. mai 2019 i Kaunas) var en litausk ordensgeistlig og katolsk utenlandsbiskop (apostolisk visitator) for litauere.